Here is a page extracted from Wikipedia that may contain CSS, HTML, and a lot of unformatted text.

Title: Penal (arquitectura)
Content: Un penal u penalera (en belsetán pennalera) ye una forma de rematar as fronteras d'os edicificios con lenatos a dos auguas de loseta u es tellatos de tella pa guardar-los contra l'arranque de partes por o viento. Os lenatos de lenastra, en estar un material más pesau, no sole caler protecher-los como ixes u en hai prou con atras mesuras, como doblar o peso metendo-les pirols u piedras alto.

Ye una prolargación de la frontera, que gosa superar en altaria la cuminera d'o tellau, que ye a parte más vulnerable contra os bufidos de l'aire, y d'esta traza fa que as turberas más violentas no en puedan rancar piezas. A presentación más tipica ye con una forma d'escaleras.

Se'n sole trobar en puestos ventosos u aon o viento puede pillar más fuerza, como lo fondo d'as vals d'o Pireneu axial aon que l'aire de puerto puede estar a-saber-lo violento, u en aldeyas apegadas a cillos u paretz de penya contra la qual l'aire troba un efecto embudo y puede bufar bien firme.

Referencias

Se veiga tamién 

 Pirol.
 Branquil.
 Quairón.

Arquitectura
Viento